钦定古今图书集成/明伦汇编/氏族典/第293卷 > 《廖用贤尚友录》 > 方大琮
## 钦定古今图书集成/明伦汇编/氏族典/第293卷 > 《廖用贤尚友录》 > 方大琮

按《兴化府志》：“大琮，字德润，慎从七世孙也。以词赋为
开禧元年省试第三人，授南剑州学教授，为江西转
运使参议官。决狱平允，改知将乐县，累迁太府寺丞，
除右正言，迁起居舍人兼实录院检讨官。奏乞还魏
了翁，以重朝廷，兼权直舍人院。自理宗亲政，大琮累
上谠言。殿中侍御史蒋岘恶之，疏劾王迈、刘克庄等”，
以大琮为魁杰，遂罢去。主管绍兴府千秋鸿禧观，寻
知建宁府。嘉熙四年，除秘阁修撰、福建路转运判官。
淳祐元年，改集英殿修撰、知广州。四年，加宝章阁待
制、广东经略使。六年，进直学士，改知隆兴府。卒，谥“忠
惠”，赠宝谟阁学士。